İbrahim Hüseynov

İbrahim Ağahüseyn oğlu Hüseynov (Şünasi) () — Azərbaycan teatr aktyoru, Azərbaycan SSR əməkdar artisti (1943).

 Həyatı 
İbrahim Hüseynov 20 oktyabr 1906-cı ildə Bakıda varlı tacir Kərbəlayi Ağahüseynin ailəsində anadan olmuşdur. Səhnə təxəllüsü "Şünasi" olan İbrahim Hüseynov yuxarı sinifdə oxuyanda Bakıdakı Mərkəzi fəhlə klubunun dram dərnəyinə üzv olmuş, 1929–1932-ci illərdə Bakı İşçi Teatrında, 1932–1935-ci illərdə Gəncə Dövlət Teatrında işləmişdir. 1935–1938-ci illərdə Mirzə Fətəli Axundov adına Bakı Teatr Məktəbində oxumuşdur.

1929–1932-ci illərdə Bakı İşçi Teatrında "Anatollu, Dayıoğlu, Bibioğlu" proqramı olub. Tamaşaçılar arasında şöhrət qazanan proqramın ifaçıları Əhməd Anatollu (Anatollu), Qəzənfər Məlikov (Bibioğlu) və İbrahim Şünasi (Dayıoğlu) idilər.

Aktyorun yaradıcılığının əsas dövrü Azərbaycan Dövlət Musiqili Komediya Teatrı ilə bağlıdır. O, 1938–1949 və 1956–1961-ci illərdə burada işləmiş, teatr müvəqqəti bağlananda 1949–1951-ci illərdə Azərbaycan Dövlət Dram Teatrında çalışmışdır. 1951–1956-cı illərdə Azərbaycan Dövlət Filarmoniyasının nəzdindəki muskomediya truppasında aktyorluq etmişdir.

İbrahim Hüseynov 18 sentyabr 1961-ci ildə Bakıda vəfat etmişdir.

 Təltif və mükafatları 
 "Azərbaycan SSR əməkdar artisti" fəxri adı — 17 iyun 1943
 "Şərəf nişanı" ordeni — 9 iyun 1959

 İfa etdiyi əsas rollar 
Azərbaycan Dövlət Musiqili Komediya Teatrında

 Rol  Tamaşa  Müəllif Həsən bəy  Məşədi İbad  Üzeyir Hacıbəyov Mərcan bəy  Ər və arvad  Üzeyir Hacıbəyov Vəli  Arşın mal alan  Üzeyir Hacıbəyov Şulu  Əlli yaşında cavan  Zülfüqar Hacıbəyov Sandro  Aşıq Qərib  Zülfüqar Hacıbəyov Məşədi Səfi  Evliykən subay  Zülfüqar Hacıbəyov Qoşun və Uzun  Toy kimindir?  Məhərrəm Əlizadə və Ağası Məşədibəyov Xacə Məsud  Lənkəran xanının vəziri  Mirzə Fətəli Axundov və Niyazi Etibar və Azay  Qızılgül  Məhərrəm Əlizadə və Soltan Hacıbəyov Hatəmxan ağa və Şahbaz bəy  Müsyö Jordan və dərviş Məstəli şah  Mirzə Fətəli Axundov və Şəmsəddin Fətullayev Kamil  Məhəbbət gülü  Hüseyn Muxtarov və Süleyman Ələsgərov Salyanski  Gözün aydın  Məhərrəm Əlizadə və Fikrət Əmirov Dursun  Duma  Süleyman Rüstəm və Səid Rüstəmov Möhsün  Ulduz  Sabit Rəhman və Süleyman Ələsgərov Əmin  Qızılaxtaranlar  Həsən Seyidbəyli və Tofiq Quliyev Baləmi  Rəisin arvadı  Məhərrəm Əlizadə və Səid Rüstəmov Çiko  Keto və Kote  Vladimir Dolidze Napoleon  Bayadera  İmre Kalman

Bakı İşçi Teatrında
 Rol  Tamaşa  Müəllif Birinci tələbə  Notrdam kilsəsi  Viktor Hüqo Qonaq  Çinar altında məhəbbət  Yucin O'Nil Lyutov  Küləklər şəhəri  Vladimir Kirşon Cəlaləddin  Hind qızı  Əbdülhəq Hamid Novruz  Yollar  Hacıbaba Nəzərli

Azərbaycan Dövlət Dram Teatrında
 Rol  Tamaşa  Müəllif Mağaza müdiri  Kimdir müqəssir?  Georgi Mdivani Gəray  Böyük məhəbbət  Cabbar Məcnunbəyov Dördüncü əsgər  Amerikanın səsi  Boris Lavrenyov

 İstinadlar 

Kateqoriya:Azərbaycan aktyorları